Gambar-Gambar Terbaru Secret Royal Inspector Lakonan Kim Myung Soo & Kwon Nara
KBS telah melancarkan gambar-gambar terbaru drama akan datang, Secret Royal Inspector lakonan Kim Myung Soo dan Kwon Nara. Secret Royal Inspector adalah drama misteri komedi yang mengisahkan tentang inspektor rahsia diraja yang menyamar untuk membongkar korupsi, menegakkan keadilan dan menyelesaikan masalah rakyat. Inspektor rahsia diraja adalah kedudukan yang unik dalam dinasti Joseon dan dilantik khas oleh raja.  Kim Myung Soo memainkan peranan sebagai Sung Yi Kyum, pegawai awam di Hongmungwan (Pejabat Penasihat Khas) yang dilantik ke jawatan inspektor rahsia diraja. Kwon Nara berperanan sebagai Hong Da In, seorang damo (wanita yang bekerja di pejabat pemerintah Joseon) yang menyamar sebagai gisaeng (penghibur yang dilatih dalam bidang muzik dan seni). Secret Royal Inspector akan bersiaran pada 21 Disember ini. Anda boleh saksikan gambar-gambar dibawah.